জানা যায় ঠাকুরেরমাটি গ্রামের মতি মিয়ার বিধবা মেয়ে হোসনেআরা বেগম দু’সন্তান নিয়ে বাবার বাড়ীতে বসবাস করতেন। উজান থেকে নেমে আসা পাহাড়ী ঢলে দীঘিরপার ইউপির ঠাকুরের মাটি গ্রামসহ আশপাশ এলাকায় ভয়াভহ বন্যা রূপ নিলে মতিয়ার মিয়ার বসত বাড়ীটি তলিয়ে যায়। হোসনেআরা বেগম তার দুই সন্তানকে নিয়ে বন্যার পানি ডিঙ্গিয়ে দীঘিরপার ইউনিয়ন পরিষদ আশ্রয় কেন্দ্রে যাওয়ার পথে ৪ বছরের তার শিশুপুত্র বিস্তৃীর্ণএলাকার স্রোতের পানিতে পড়ে গেলে সন্তানকে প্রাণে বাঁচাতে পারলেও হোসনে আরা নিজের জীবন রক্ষা করতে পারেননি। পানির স্রোতে তলিয়ে গিয়ে তার মর্মান্তিক মৃত্যু হয়। এ সময় তার আর্তচিৎকারে আশপাশের লোকজন ভাসমান অবস্থায় ছুটে গিয়ে হোসনে আরাকে প্রাণে রক্ষা করতে পারেননি। ঘটনার সংবাদ শুনার পর তাৎক্ষণিক ভাবে উপজেলা পরিষদের চেয়ারম্যান আশিক উদ্দিন চৌধুরী, দীঘিরপার ইউপির চেয়ারম্যান আলী হোসেন কাজল, সাবেক ছাত্র নেতা তাজিম উদ্দিন সহ শত শত ঘটনাস্থলে ছুটে যান। পানিতে তলিয়ে গিয়ে মর্মান্তিক মৃত্যুর শিকার হোসনে আরার লাশ তারা উদ্ধার করেন। এ ঘটনায় এলাকায় শোকের ছায়া নেমে এসেছে।